Den 22-årige Daniel Christensen er nu droppet af AaB. I stedet har han skrevet en 2-årig kontrakt med SønderjyskE.

Fra sommerpausen skal Daniel Christensen til Sønderjylland. Det skriver bold.dk. Skiftet kommer ifølge sitet ikke som en overraskelse, da kantspilleren i sidste måned ikke tog med på træningslejr. I SønderjyskE glæder man sig over købet. - For det første får vi tilgang af en ung spiller med god Superligaerfaring. Daniel har spillet 29 Superligakampe, heraf 18 kampe for AaB i efteråret. Vi får i Daniel en hurtig og teknisk meget dygtig spiller. Han kan spille på begge kanter, hvor han slår nogle fantastisk flotte indlæg, siger sportschef Ole Nielsen til klubbens hjemmeside.